ToekomsVenster Mobile App, ToekomsVenster App Reviews - Appy PieMarket Place
Dit is in verskeie sektore van die samelewing algemene praktyk …vyf, tien, twintig en selfs vyftig jaar planne. Die vraag waarheen die betrokke instansie oppad is is belangrik genoeg dat daar daadwerklik beplan en begroot word.
Toegegee, visionering is vanweë `n verskeidenheid faktore in ons dinamiese wêreld problematies. Dit verhoed egter nie bv die regering van die dag om `n Nasionale Ontwikkelingsplan op die tafel bring nie. Dinge is vir hulle ewe vloeibaar maar met die beskikbare inligting en `n gesonde hoeveelheid intuisie word kreatief, verbeeldingryk en met verwagting vooruit gekyk en beplan.
"Dit hoort mos nie anders in die kerk nie" , sê ds Jannie Pelser, organiseerder van die "2015-2020 ToekomsVenster" inisiatief.
'n Aantal bekende skrywers het koppe bymekaar gesit en 'n reeks Stiltetyddagboeke die lig laat sien wat gemeentes en gelowiges op die dinamiese tyd waarin ons leef wil voorberei. Verskeie strategiese temas soos jou identiteit in Christus, wat liefde in die praktyk van elke dag beteken, hoe 'n mens op "grondvlak" 'n verskil kan maak, wat God van ons vra met betrekking tot finansies, hoe 'n mens van seer ontslae raak ens.
Die doel van ToekomsVenster is om gemeentes te fokus op die uitdagings wat nou en in die afsienbare toekoms op ons voorstoep sal wees. Ons word reeds in toenemende mate gekonfronteer met lae erediensbywoning, moeisame onbetrokkenheid en ontoereikende rentmeesterskap. Die wereld rondom ons verander terwyl die kultuur van ons dag kerklidmate se toewyding en integriteit ondergrawe.Ons sal nuut moet dink oor geloof, gemeente wees, wat gemeenskapstransformasie in die praktyk behels, hoe Suid Afrika `n pad van genesing kan stap terwyl ons oë op die wêreld waarvoor God lief is gerig is.
Gestig : 2015
ToekomsVenster : Begin nou!
Begin nou : Met jou reis.Nege weke per temaVyf en veertig dagstukkies.Daaglikse bloginskrywings vir verdere groei.
weburl : http://toekomsvenster.co.za/
R120.00 + pos en verpakking
BestelTienduisende gelowiges van alle agtergronde beskou hierdie teks as rigtinggewend vir die tyd waarin ons leef. Terwyl 'n mens versigtig moet wees om die verkeerde in die samelewing sondermeer aan sonde in die lewe van God se kinders toe te skryf, is dit nie 'n ongeldige reis nie. Die teks bied uitkoms, is gevul met belofte en bied fenomenale moontlikhede vir wie God ook al in nederigheid sal opsoek.Suid-Afrika is die tuiste van nagenoeg sestig miljoen mense. Baie van hulle is onbeskaamd Christene. Daar wag 'n heerlike toekom op almal as ons mekaar daadwerklik begin opsoek, vertrou en dien.Die laaste woorde is nog nie geskryf oor ons land nie. Inteendeel, daar is veel meer welwillendheid onder die meeste van die inwoners van ons land as die negativisme en opstand wat die voorblaaie van die media haal. Jy ontmoet oral die mooiste mense verteenwoordigend van die ryke diversiteit van 'n verskeidenheid kulture, gebruike en tale. Juis dit maak ons land so besonders.Ons kan by mekaar leer en ons kinders en kleinkinders en komende geslagte se toekoms verseker.Hierdie stiltetydbundel is 'n nege weke reis na 'n roemryke toekoms.Lees, bestudeer en oorweeg die inhoud in jou binnekamer en saam met medegelowiges.
BestelDie Heilige Gees se teenwoordigheid en werk in en deur gelowiges is onontbeerlik. Daarsonder is daar nie sprake van 'n energieke en deurleefde getuienislewe nie.Uiteraard woon die Gees van God in elke ware gelowige. Hy wil (die proses van heiligmaking) al hoe meer aspekte en kompartemente van 'n Christen se lewe vir sy heiligmakende en bemagtigende werksaamheid ontsluit.Elza Meyer neem 'n mens op 'n opwindende reis deur verskeie aspekte van die Heilige Gees se werk in 'n gelowige se lewe.God wil die volle spektrum van Sy genadewerk in elke mens 'n werklikheid maak. Mag hierdie stiltetydgids bydra om van jou 'n energieke en relevante getuienis van Jesus se verlossingskrag te maak. Lees ook Elza se blog by www.toekomsvenster.bybelmedia.org.zaMaak die spektrum stiltetyddagboeke reeds beskikbaar deel van jou geloofsreis. Dis ook die ideale geskenk.
Bestel Jer 29:11 – Ek weet wat Ek vir julle bepland het sê die Here: voorspoed en nie teenspoed nie; Ek wil vir julle 'n toekoms gee, 'n verwagting. Daar is seker nie 'n Christen wat nie met hierdie teks bekens is nie! Ons put soveel sekerheid, troos en ondersteuning uit hierdie wonderlike beloftes in God se Woord. Die lewe moet sin en betekenis inhou. Geen mens kan bly voortlewe in 'n saai en vervelige bestaan nie. Daar moet meer wees as eet en slaap, werk toe gaan en TV kyk; alles uiteraard betekenisvolle dinge, maar indien dit nie iewers begrond is in 'n hartlike oortuiging dat ook jou lewe -	'n verskil maak aan hierdie wêreld -	'n bydrae lewer tot die koms van God se Koninkryk op aarde en -	ander mense se lewens raak nie, gaan die gevoel van nutteloosheid en verveling nie ophou nie.
R100.00 + pos en verpakking
BestelDr Willem Pretorius lewer met hierdie nege weke stiltetydgids oor die kerk se gestuurdheid en roeping in hierdie wêreld 'n baie belangrike bydrae. Diep in die hart van elke gelowige is daar die oortuiging dat God 'n plan met sy of haar lewe het. Soos 'n Jesaja vra mense wat die Here wil hê hulle "vir Hom" moet doen.Die verrassende van 'n egte missionale verstaan is die ontdekking dat God reeds oral besig is. Ons doen nie "iets" vir God nie, ons sluit veel eerder aan by dit waarmee Hy reeds besig is. Hy is in alles en onder alle omstandighede die Inisiatiefnemer.Die gewaarwording dat ons hartlik uitgenooi word om by God aan te sluit, bring verwondering en rustigheid. Dit maak van die lewe 'n avontuur en 'n betekenisvolle reis.Wat vir individuele gelowiges geld, is uiteraard op individuele gemeentes en die kerk as geheel van toepassing."God stuur ons" is 'n belangrike skakel in die op weg wees van ToekomsVenster na en anderkant 2020. Geniet hierdie reis. Ds Jannie Pelser is die organiseerder van die ToekomsVenster inisiatief.